cyanic-selkie/wikianc huggingface dataset:
Ευρωπαϊκό πρωτάθλημα καλαθοσφαίρισης νέων ανδρών
Κατηγορία B
Πρόκειται για τη χαμηλότερη κατηγορία των πρωταθλημάτων νέων ανδρών που διοργανώνει η FIBA Europe.
Αποτελέσματα
Σημείωση: Οι ομάδες που αναγράφονται με έντονους χαρακτήρες προβιβάστηκαν στην Κατηγορία Α της επόμενης αγωνιστικής περιόδου
Εξωτερικοί σύνδεσμοι
νεων ανδρων
907 Ρόντα
Η Ρόντα (Rhoda) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,478. Ανακαλύφθηκε το 1918 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη και πήρε το όνομά της από το όνομα της συζύγου του Αμερικανού αστρονόμου Έντουαρντ Έμερσον Μπάρναρντ.
Φυσικά χαρακτηριστικά
Η μέση διάμετρος της Ρόντα εκτιμάται σε 62,72 χιλιόμετρα. Ο φασματικός τύπος της είναι X, ενώ το άλβεδό της είναι 0,056. Η Ρόντα περιστρέφεται γύρω από τον εαυτό της μία φορά κάθε 22 ώρες και 26 λεπτά, μία αργή περιστροφή για αστεροειδή.
Εξωτερικοί σύνδεσμοι
Ροντα
Αυτοκινητόδρομος 61 (Ελλάδα)
Ο Αυτοκινητόδρομος 61 (Α61) είναι ένας υπό μελέτη αυτοκινητόδρομος στην Ανατολική Αττική. Έχει μήκος 30 χλμ. και ξεκινάει από την διασταύρωση με τον Αερολιμένα Ελ. Βενιζέλος, συνεχίζει προς το Λαύριο και καταλήγει στο βόρειο τμήμα του Σουνίου.
Εξωτερικοί σύνδεσμοι
Κατηγορία:Περιφερειακές οδοί της Ελλάδας
Πρωτάθλημα ποδοσφαίρου ανδρών Νέας Ζηλανδίας 2017-18
Το  είναι το 14ο πρωτάθλημα ποδοσφαίρου της χώρας στο οποίο συμμετέχουν 10 ομάδες. Η κανονική περίοδος ξεκίνησε τον Νοέμβριο του 2017 και ολοκληρώθηκε τον Φεβρουάριο του 2018 και μετά ακολούθησαν τα πλέι οφ για την ανάδειξη του πρωταθλητή.
Βαθμολογία
Στο πρωτάθλημα φέτος συμμετείχαν 10 ομάδες. Η κανονική διάρκεια διεξάγεται το διάστημα Νοέμβριος 2017-Φεβρουάριος 2018. Οι 4 πρώτοι στο τέλος της κανονικής διάρκειας προκρίνονται στα πλέι-οφ. Στα πλέι-οφ διεξάγονται 2 ημιτελικοί και ο τελικός για την ανάδειξη του πρωταθλητή. Συνολικά 2 ομάδες θα κερδίσουν από ένα απευθείας εισιτήριο για τη Φάση Ομίλων του Κυπέλλου Πρωταθλητριών Ωκεανίας 2018-19. Η πρώτη ομάδα, θα είναι αυτή που θα τερματίσει 1η στην κανονική διάρκεια του πρωταθλήματος. Η δεύτερη ομάδα θα είναι αυτή που θα νικήσει τον τελικό των Πλέι-Οφ. Αν η πρωτοπόρος της κανονικής διάρκειας νικήσει και στα Πλέι-Οφ τότε η δεύτερη της κανονικής διάρκειας θα πάρει το 2ο εισιτήριο για τους ομίλους του Κυπέλλου Πρωταθλητριών Ωκεανίας 2018-19.
Πλέι Οφ
Όλες οι ώρες είναι σε τοπική ώρα, UTC+13:00.
Κατάταξη
Η Όκλαντ Σίτι και η Τιμ Γουέλινγκτον προκρίνονται στο Κύπελλο Πρωταθλητριών Ωκεανίας 2019.
Πηγές
Κατηγορία:Ποδόσφαιρο στη Νέα Ζηλανδία
Σελλά Πατρών
Τα Σελλά είναι ορεινό χωριό της πρώην επαρχίας Πατρών του νομού Αχαΐας. Σήμερα αποτελεί δημοτικό διαμέρισμα του πρώην Δήμου Ρίου με 302 κατοίκους. Βρίσκεται στους πρόποδες του Παναχαϊκού σε υψόμετρο 452 μέτρων.
Ιστορία
Η ονομασία πιστεύεται ότι είναι σλαβική και σημαίνει χωριό (Selo). Κατά τον Μεσαίωνα αναφερόταν και Σέλιτσα ή Σέλιτζα. Αναφέρεται σε βενετικά έγραφα και απογραφές το 1692 και το 1699, το 1828 είχε 51 οικογένειες 16 το 1851 και 150 κατοίκους το 1899. Στην επανάσταση του 1821 στα Σελλά υπήρχε μεγάλο στρατόπεδο των Ελλήνων από το 1821 έως το 1828 περίπου που απελευθερώθηκε η Πάτρα. Το στρατόπεδο το διέλυσαν δύο φορές οι Οθωμανοί μετά από φονικές μάχες το 1825 και το 1827.
Στο Β΄ Παγκόσμιο Πόλεμο και τον Ιανουάριο του 1944 ο Γερμανικός στρατός, μετά από πληροφορία ότι στα Σελλά βρίσκονταν αντάρτες, περικύκλωσε το χωριό. Συνελήφθησαν όλοι οι άντρες του χωριού, 43, που οδηγήθηκαν στην Πάτρα και φυλακίστηκαν ενώ 7 εκτελέστηκαν στην προσπάθεια τους να διαφύγουν. Κατά την αποχώρησή τους οι Γερμανοί έβαλαν φωτιά στο χωριό και αναφέρεται ότι τα σπίτια καίγονταν για δέκα ημέρες.
Διοικητική εξέλιξη
Το 1835 (Β.Δ. 8/4/1835) αποτέλεσε οικισμό του νεοσύστατου Δήμου Αργυραίων. Με το Βασιλικό διάταγμα 27-11-1840 «περί συγχωνεύσεων δήμων» καταργείται ο δήμος Αργυραίων και αποτέλεσε χωριό του Δήμου Ερινεού. Το 1912 (ΦΕΚ 256Α - 28/08/1912) με την κατάργηση των δήμων, τα Σελλά αποτέλεσαν την έδρα της νεοσύστατης κοινότητας Σελλών μαζί με τα χωριά Πιτίτσα και «Κακόβατο». Το 1920 καταργείται ο οικισμός «Κακόβατος» και αργότερα εγκαταλείφθηκε. Το 1924 αποσπάται η Πιτίτσα. Έτσι τα Σελλά έμειναν το μοναδικό χωριό που αποτελούσε την κοινότητα Σελλών. Το 1997 με το Σχέδιο Καποδίστριας καταργείται η κοινότητα και γίνεται Δημοτικό διαμέρισμα του πρώην δήμου Ρίου.
Βιβλιογραφία
Κατηγορία:Χωριά του νομού Αχαΐας Κατηγορία:Δήμος Ρίου Κατηγορία:Δήμος Πατρέων
Αυτοκινητόδρομοι στη Ρωσία
thumb|right|350px|Οι ομοσπονδιακοί αυτοκινητόδρομοι στη Ρωσία. Οι Ομοσπονδιακοί Ρώσικοι Αυτοκινητόδρομοι ή απλώς Αυτοκινητόδρομοι στη Ρωσία είναι οι σημαντικότεροι οδικοί άξονες στη Ρωσία. Η Ρωσία έχει ένα από τα πιο εκτενή οδικά συστήματα παγκοσμίως, καθώς διαθέτει συνολικά πάνω από 900.000 χιλιόμετρα οδικού δικτύου. Παρόλα αυτά, το δίκτυο των αυτοκινητοδρόμων της θεωρείται ελλειπές, αν και έχει επεκταθεί αρκετά τα τελευταία χρόνια. Χαρακτηριστικό παράδειγμα αυτής της έλλειψης, είναι ότι η Ρωσία διαθέτει τις μεγαλύτερες σε πληθυσμό ηπειρωτικές πόλεις στον κόσμο που δε συνδέονται με κανένα εξωτερικό οδικό δίκτυο, όπως π.χ. το Πετροπάβλοφσκ στην Καμτσάτκα.
Οι δρόμοι στη Ρωσία χωρίζονται σε 3 κατηγορίες:
Κατάλογος σημαντικότερων αυτοκινητοδρόμων
thumb|right|250px|Η διασταύρωση του αυτοκινητόδρομου Μ2 με τον Περιφερειακό Μόσχας (ΜΚΑΔ). thumb|right|250px|Ο Μ10, η εθνική οδός που συνδέει τη [[Μόσχα με την Αγία Πετρούπολη. Αυτή τη στιγμή, βρίσκεται υπό κατασκευή ο αυτοκινητόδρομος Μ11, ο οποίος πρόκειται να αντικαταστήσει τον συγκεκριμένο οδικό άξονα.]]
Παραπομπές
Κατηγορία:Αυτοκινητόδρομοι της Ρωσίας Κατηγορία:Κατάλογοι δρόμων
Πλατεία Κάνιγγος
Η Πλατεία Κάνιγγος είναι πλατεία στην 1η δημοτική ενότητα του δήμου Αθηναίων. Η ονομασία της προέρχεται από το εξελληνισμένο όνομα του Άγγλου πολιτικού και πρωθυπουργού Τζωρτζ Κάνινγκ, ο ανδριάντας του οποίου βρίσκεται εκεί μέχρι και σήμερα. Στην πλατεία οδηγούν οι οδοί Χαλκοκονδύλη από την Πατησίων και Κάνιγγος από τη Στουρνάρα. Αρχικά είχε σχήμα κυκλικό και θεωρούνταν εφάμιλλη της πλατείας Ομόνοιας. Γύρω απ' την Πλάτεία Κάνιγγος αναπτύχθηκε η ομώνυμη συνοικία της Αθήνας. Διαχρονικά στην ευρύτερη περιοχή βρίσκονται εκπαιδευτήρια και φροντιστήρια λόγω της συγκέντρωσης πανεπιστημιακών ιδρυμάτων, εκπαιδευτικών ινστιτούτων και επαγγελματικών καταστημάτων στη ζώνη από την Ομόνοια και προς την οδό Πατησίων, όπως το Εθνικό Μετσόβιο Πολυτεχνείο, το Οικονομικό Πανεπιστήμιο Αθηνών, το Ιταλικό Ινστιτούτο, ιδιωτικά κολέγια, ΙΕΚ και άλλα.
Συγκοινωνία
Στην πλατεία υπάρχουν στάσεις τρόλει και υπόγειος χώρος στάθμευσης ΙΧ.
Η ομώνυμη συνοικία
Η Πλατεία Κάνιγγος είναι συνοικία στην περιοχή του Ιστορικού Κέντρου της Αθήνας. Συνορεύει με τις συνοικίες Ομόνοια, Πολυτεχνείο, Βάθης, Μουσείο και Εξάρχεια. Πήρε το όνομά της απ' την Πλατεία Κάνιγγος γύρω απ' την οποία αναπτύχθηκε. Εξυπηρετείται απ' τον σταθμό Ομόνοια του μετρό και πολλές γραμμές λεωφορείων και τρόλεϊ.
Εξωτερικοί σύνδεσμοι
Κάνιγγος Κατηγορία:Συνοικίες και περιοχές Αθήνας
908 Βούδα
Η Βούδα (Buda) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,744. Ανακαλύφθηκε το 1918 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από το ένα τμήμα της Βουδαπέστης.
Φυσικά χαρακτηριστικά
Η μέση διάμετρος της Βούδας εκτιμάται σε 24,37 χιλιόμετρα. Ο φασματικός τύπος της είναι L, ενώ το άλβεδό της είναι 0,1576. Η Βούδα περιστρέφεται γύρω από τον εαυτό της μία φορά κάθε 18 ώρες και 12 λεπτά, μία αρκετά αργή περιστροφή για αστεροειδή.
Εξωτερικοί σύνδεσμοι
Βουδα
Πύργος των Κρανίων
Ο Πύργος των Κρανίων (σερβικά: Ћеле-кула) είναι ένα ιστορικό μνημείο της πρώτης σερβικής επανάστασης στην σημερινή Σερβία. Το μνημείο στήθηκε από τους Οθωμανούς μετά την νικηφόρα μάχη τους, Μάχη του Τσεγκάρ, επί των επαναστατημένων Σέρβων το οποίο έχτισαν με τα κρανία των ηττημένων. Βρίσκεται σε απόσταση 4 χλμ. από την πόλη της Νις.
Στις 31 Μαΐου 1809, στον λόφο Cegar οι Σέρβοι επαναστάτες υπέστησαν την μεγαλύτερη ήττα τους από τους Οθωμανούς, παρ'όλα αυτά 6000 Οθωμανοί έχασαν την ζωή τους. Ο Χουρσίτ Πασάς μετά το τέλος της μάχης έδωσε εντολή κι αποκεφαλίστηκαν οι νεκροί επαναστάτες, γδάρθηκαν τα κρανία τους και αφού τα γέμισαν με βαμβάκι τα έστειλαν στον Σουλτάνο, τα κρανία που έμειναν τα έχτισαν φτιάχνοντας ένα τείχος για παραδειγματισμό.
Ο πύργος ή τείχος χτίστηκε από τον Ιούνιο έως το φθινόπωρο του 1809, αποτελείται από τέσσερις τοίχους αντιστήριξης (πλάτος 4,5 m και 0,5 m πάχος) που ακουμπούν ο ένας πάνω στον άλλο κάνοντας ένα κοίλο, το αρχικό του ύψος ήταν 5 πόδια. Σε αυτό χτίστηκαν τα κρανία 952 σέρβων επαναστατών, σήμερα έχουν απομείνει 52, τα υπόλοιπα έπεσαν λόγω κακοκαιρίας ή αποκολλήθηκαν από ντόπιους ή συγγενείς των νεκρών και θάφτηκαν. Στην κορυφή του έβαλαν το κρανίο του Στεβάν Σίντελιτς, Σέρβου ηγέτη της μάχης.
Εξωτερικοί σύνδεσμοι
Κατηγορία:Πρώτη Σερβική εξέγερση Κατηγορία:Νις (Σερβία) Κατηγορία:Θηριωδίες στη Σερβία Κατηγορία:Θηριωδίες στην Οθωμανική Αυτοκρατορία Κατηγορία:Μνημεία στη Σερβία
Παύλος Π. Καλλιγάς
Βιογραφικά στοιχεία
Γεννήθηκε στο Λονδίνο και ήταν γιος του Πέτρου Καλλιγά και της Ιουλίας Ράλλη, μέλος της γνωστής χιώτικης οικογένειας των εμπόρων. Σπούδασε χημεία στο Πανεπιστήμιο της Οξφόρδης και το 1907 εγκαταστάθηκε στο Μόναχο για να σπουδάσει ζωγραφική στην εκεί Ακαδημία. Την περίοδο 1922 - 1928 διατηρούσε ατελιέ στους Αέρηδες στην Πλάκα, επί της οδού Διογένους αριθμού 4, μαζί με τους Περικλή Βυζάντιο και Φωκίωνα Ρωκ. Συμμετείχε στις Μπιενάλε της Βενετίας (1934, 1936). Έργα του φιλοξενούνται στην Εθνική Πινακοθήκη της Ελλάδος.
Θεάγης
Κατηγορία:Αποσαφηνίσεις ονομάτων
Πανόραμα Κορινθίας
Με την ονομασία Πανόραμα Κορινθίας αναφέρονται:
Σάλτσα Μπολονέζ
thumb|[[Ταλιατέλες με ραγού αλά Μπολονέζ]] Το Ραγού αλά Μπολονέζ (Ragù Bolognese) είναι ένα τυπικό ραγού από ανάμεικτο κιμά της κουζίνας της περιοχής της Μπολόνια. Παραδοσιακά σερβίρεται με ταλιατέλες με αυγά (tagliatelle al ragù), αλλά χρησιμοποιείται επίσης για να συνοδεύσει άλλα είδη ζυμαρικών, όπως τα λαζάνια στο φούρνο (με σάλτσα μπεσαμέλ) και το τυπικό πιάτο των φτωχών του παρελθόντος, την πολέντα.
Μια πολύ συνηθισμένη χρήση της ραγού στο εξωτερικό είναι να συνοδεύει τα μακαρόνια (που λανθασμένα ονομάζονται spaghetti alla Bolognese), αρκετά διαδεδομένη στη Βόρεια Ευρώπη, όπου πωλείται ακόμη και σε κονσέρβες. Το πιάτο αυτό, που είναι πλέον ευρέως διαδεδομένο και στην Ιταλία, δεν οφείλεται στην κουζίνα της Μπολόνια, καθώς η κουζίνα της Εμίλιας-Ρομάνιας πάντα προτιμούσε τα ζυμαρικά με αυγά, συνήθως φρέσκα, από τα ζυμαρικά με σιμιγδάλι σκληρού σιταριού, συνήθως ξηρά.
Ιστορία
Η προέλευση του όρου "ραγού" είναι γαλλική, από τον όρο ragoût, με τον οποίο γίνεται αναφορά σε όλες εκείνες τις παρασκευές στις οποίες το κρέας (και ενίοτε τα ψάρια ή τα λαχανικά) τεμαχίζονται σε μικρά κομμάτια και στη συνέχεια μαγειρεύονταν σε χαμηλή φωτιά για αρκετή ώρα. Δεν είναι σαφές πότε άρχισε να χρησιμοποιείται ο όρος στην Ιταλία, αλλά το "ragù" ήταν ήδη παρόν στα τραπέζια των αριστοκρατών της Αναγέννησης, αρχικά ως αυτοτελές πιάτο (όπως εξακολουθεί να είναι στη γαλλική κουζίνα) και μόνο αργότερα χρησιμοποιήθηκε ως σάλτσα για ζυμαρικά.
Η συνταγή, η οποία αρχικά αποτελούνταν από μοσχαρίσιο σοφρίτο (soffritto) με "odori" (σέλινο, καρότο και κρεμμύδι), λαρδί και βούτυρο, έχει υποστεί παραλλαγές με την πάροδο του χρόνου, με κυριότερη την εισαγωγή  της ντομάτας τον 19ο αιώνα (ή συχνότερα του πελτέ).
Τον Οκτώβριο του 1982, η αντιπροσωπεία της Ιταλικής Μαγειρικής Ακαδημίας της Μπολόνια κατέθεσε τη συνταγή για το ραγού της Μπολόνια στο Εμπορικό, Βιομηχανικό, Βιοτεχνικό και Γεωργικό Επιμελητήριο της Μπολόνια, με σκοπό να διασφαλιστεί η συνέχεια και ο σεβασμός της γαστρονομικής παράδοσης της Μπολόνια στην Ιταλία και σε όλο τον κόσμο.
Συνταγή
Η παρασκευή της ραγού Μπολονέζ έχει αλλάξει με την πάροδο του χρόνου: στην εκδοχή που δημοσίευσε ο Pellegrino Artusi στο εγχειρίδιο του 1891, δεν υπήρχαν ντομάτες. Σήμερα, η πιο διαδεδομένη παραδοσιακή εκδοχή στην Μπολόνια, αν και με μικρές παραλλαγές από οικογένεια σε οικογένεια, είναι αυτή που έχει καταγραφεί στο Εμπορικό Επιμελητήριο.
Παραπομπές
μπολονεζ
Special Edition EP (DVD)
Special Edition EP είναι ο τίτλος του βίντεο του χαρντ ροκ συγκροτήματος Deep Purple, το οποίο κυκλοφόρησε σε μορφή DVD το 2002 από την εταιρεία "Classic Pictures".
Στη συγκεκριμένη έκδοση περιλαμβάνονται τρία τραγούδια από την πιο επιτυχημένη περίοδο του συγκροτήματος. Το "Hallelujah" βιντεοσκοπήθηκε το 1969, το "No No No" στις 1 Σεπτεμβρίου 1971, ενώ το "Highway Star" βιντεοσκοπήθηκε ένα μήνα αργότερα. Όλες οι εκτελέσεις προέρχονται από την εκπομπή "Beat Club" για τη γερμανική τηλεόραση, με έδρα τη Βρέμη.
Τα μέλη των Deep Purple
Στα βίντεο του "Special Edition EP" συμμετείχε η δεύτερη σειρά μελών του συγκροτήματος. Τα μέλη της ήταν τα εξής:
Ζιρκόνιο
right|thumb|300px Το χημικό στοιχείο ζιρκόνιο είναι μέταλλο με ατομικό αριθμό 40 και ατομικό βάρος 91,224. Έχει θερμοκρασία τήξης 1852±2 C°, θερμοκρασία βρασμού 4377 C° και πυκνότητα 6,52 gr/cm3. Ανήκει στην ομάδα της 2ης κύριας σειράς των στοιχείων μετάπτωσης και δεν συναντάται σχεδόν ποτέ χωρίς προσμείξεις στη φύση.
Προέλευση
thumb|left|Ράβδος ζιρκονίου Το ζιρκόνιο ως στοιχείο δεν ήταν γνωστό από την αρχαιότητα, ήταν όμως γνωστό το ομώνυμο ορυκτό του υπό την ονομασία γιαρκόν ή υακινθίτης (ZrSiO4), το οποίο αναφέρεται και στη Βίβλο. Το στοιχείο ήταν άγνωστο μέχρι το 1789, οπότε ο Γερμανός χημικός Μάρτιν Χάινριχ Κλάπροτ έκανε χημική ανάλυση σε γιαρκόν φερμένο από τη Σρι Λάνκα και εντόπισε το νέο στοιχείο χωρίς να καταφέρει να το απομονώσει. Αυτό το πέτυχε το 1824 ο Σουηδός χημικός Γιονς Γιάκομπ Μπερτσέλιους (Jöns Jacob Berzelius) με συνθέρμανση καλίου και χλωριούχου καλιοζιρκονίου. Σε τελείως καθαρή μορφή παρασκευάστηκε μόνο το 1914.
Τα κυριότερα ορυκτά του ζιρκονίου είναι το γιάρκον (ZrSiO4) και ο βαδελεΐτης (ZrO2). Απαντά, επίσης σε μετεωρίτες, ενώ πετρώματα που λήφθηκαν από τη Σελήνη κατά τις διάφορες αποστολές "Απόλλων" κατέδειξαν ασυνήθιστη περιεκτικότητα ζιρκονίου σε σχέση με τα γήινα.
Παρασκευές
Η βασική μέθοδος βιομηχανικής παρασκευής ζιρκονίου είναι η μέθοδος Kroll, κατά την οποία το ζιρκόνιο ανάγεται από μαγνήσιο από τη χλωριούχο ένωσή του. Ωστόσο, επειδή βρίσκεται σχεδόν πάντα μαζί με το στοιχείο Άφνιο (Hf), ο διαχωρισμός τους είναι ιδιαίτερα δυσχερής.
Φυσικές ιδιότητες
Το ζιρκόνιο είναι αργυρόλευκο μέταλλο με ισχυρή λάμψη, μέσης πυκνότητας και σκληρότητας και πολύ ανθεκτικό τόσο στη διάβρωση όσο και στη θερμότητα. Οι φυσικές (και χημικές) του ιδιότητες μοιάζουν πολύ με αυτές του τιτανίου (Ti).
Χημικές ιδιότητες
Το ζιρκόνιο όταν είναι συνεκτικό δεν είναι ιδιαίτερα δραστικό μέταλλο, καθώς δεν διαβρώνεται ούτε προσβάλλεται από αραιά οξέα και καυστικά αλκάλια. Όταν βρίσκεται σε λεπτό διαμερισμό (υπό μορφή κόνεως) αναφλέγεται αιφνίδια στον αέρα δημιουργώντας κινδύνους πυρκαγιάς.
Χρήσεις
thumb|right|Το [[ζιρκόνιο (ορυκτό)|ζιρκόνιο ως πολύτιμος λίθος]] Λόγω της υψηλής αντοχής του στη διάβρωση και τη θερμότητα, χρησιμοποιείται για την κατασκευή ειδικών βαλβίδων και αντλιών. Επειδή, επίσης, δεν απορροφά νετρόνια, χρησιμοποιείται πάρα πολύ στις επενδύσεις και τις σωληνώσεις των ατομικών αντιδραστήρων, από τις οποίες όμως πρέπει να είναι τελείως απαλλαγμένο από το άφνιο. Το οξείδιό του χρησιμοποιείται ως πυρίμαχο υλικό για την κατασκευή προτύπων (καλουπιών) χυτών αντικειμένων και για την επένδυση κλιβάνων υψηλών θερμοκρασιών. Τα ορυκτά του και ιδιαίτερα το ζιρκόνιο είναι πολύτιμοι ή ημιπολύτιμοι λίθοι. Χρησιμοποιείται, επίσης, για την παρασκευή ειδικών κραμάτων.
Μια άλλη χρήση του τα τελευταία χρόνια και στον κλάδο της οδοντιατρικής. Αντικαθιστά το μέταλλο κάτω από οδοντιατρικές στεφάνες (θήκες) και γέφυρες για το καλύτερο δυνατό αισθητικό αποτέλεσμα σε σχέση με τις μεταλλο-κεραμικές στεφάνες και γέφυρες, στις οποίες διαφαίνεται το γκρι - μαύρο μέταλλο κάτω από το κεραμικό. Επίσης χρησιμοποιείται και στα εμφυτεύματα, αντικαθιστώντας το εμφύτευμα από τιτάνιο το οποίο χρησιμοποιείται συνήθως. Ο λόγος είναι ίδιος, δηλαδή αισθητικής, αλλά με μικρότερη σημασία αυτή την φόρα, αφού περισσότερη σημασία έχει η κατασκευή της στεφάνης. Βέβαια, για ένα όσο το δυνατό καλύτερο αποτέλεσμα, είναι ενδεδειγμένη η επιλογή του ζιρκονίου (το οποίο είναι και αρκετά ακριβότερο από το τιτάνιο).
Εξωτερικοί σύνδεσμοι
Κατηγορία:Στοιχεία μετάπτωσης
Γρηγόριος Μπούνης
Ο Γρηγόριος Μπούνης ο Αλιάτης ήταν ασματογράφος.
Άκμασε στην Κωνσταντινούπολη. Ο Μωάμεθ Β' τον άκουσε να ψάλλει και τον προσκάλεσε αμέσως να διδάξει και στους μωαμεθανούς ψάλτες της μουσική του γραπτώς. Αρχικά αρνήθηκε, διότι όπως είπε η γραφή των δύο λαών διαφέρει σημαντικά, αλλά όπως φαίνεται οι μουεζίνιδες φρόντισαν και έμαθαν την βυζαντινή εκκλησιαστική μουσική προφορικά.
Ελληνοαμερικανικός Άτλας Νέας Υόρκης
Ο Ελληνο-Αμερικανικός Άτλας Αστόριας (αγγλικά: New York Greek American Atlas Astoria Soccer Club) ή Ελληνοαμερικανικός Νέας Υόρκης, όπως είναι ευρύτερα γνωστός, είναι ελληνικός ποδοσφαιρικός σύλλογος που ιδρύθηκε το 1941 στη συνοικία Αστόρια της Νέας Υόρκης. Χρώματα έχει το κόκκινο, άσπρο και μπλε και παίζει στο στάδιο "Μπένζαμιν Γκαρόζο", χωρητικότητας 500 καθήμενων θεατών. Έχει κατακτήσει τέσσερα Κύπελλα ποδοσφαίρου ΗΠΑ (National Challenge Cup) που είναι η παλαιότερη παναμερικανική ποδοσφαιρική διοργάνωση και η νικήτρια θεωρείται πρωταθλήτρια των Η.Π.Α. και επτά πρωταθλήματα Ν. Υόρκης. Είναι μια από τις παλιότερες ποδοσφαιρικές ομάδες των ΗΠΑ που έχει συνεχή ενεργή παρουσία.
Ο "Άτλας" είναι μέλος της Κοσμοπόλιταν Σόκερ Λιγκ (CSL) και αγωνίζεται στις διοργανώσεις της. Το 2010-11 αγωνίστηκε στην 1η κατηγορία (CSL I). Έχει κατακτήσει τρία πρωταθλήματα της ομοσπονδίας (2005, 2008, 2009), ενώ παλιότερα έχει κατακτήσει άλλα τέσσερα πρωταθλήματα Ν. Υόρκης της GASL, της προγενέστερης της Κοσμοπόλιταν ποδοσφαιρικής ένωσης, τα έτη: 1964, 1968, 1969, 1970.
Ιστορικό
thumb|150px|Παλαιότερο σήμα
Ο σημερινός σύλλογος ιδρύθηκε το 1941 από τον Τομ Λάρης (Tom Laris). Το 1951 εντάχθηκε στην GASL (German-American Soccer League), στο ερασιτεχνικό τοπικό πρωτάθλημα της Ν. Υόρκης, όπου αγωνίστηκε ως το 1970 κατακτώντας τέσσερις φορές τον τίτλο: 1964, 1968, 1969, 1970. Στη συνέχεια δημιούργησε τη θυγατρική ομάδα Απόλλων Νέας Υόρκης, η οποία εντάχθηκε στην επαγγελματική Αμέρικαν Σόκερ Λιγκ (ASL), όπου αγωνίστηκε ως το 1981. Το 1977 η GASL μετονομάστηκε σε "Κοσμοπόλιταν Σόκερ Λιγκ" (CSL), στην οποία ο Γκρικ-Αμερικαν αγωνίζεται μέχρι σήμερα ως "Γκρικ-Αμέρικαν Άτλας Αστόρια". Το 2005 κατέκτησε για πρώτη φορά το πρωτάθλημα της Κοσμοπόλιταν, κάτι που κατάφερε άλλες δυο φορές (2008, 2009) φτάνοντας συνολικά τους επτά τοπικούς τίτλους.
Παράλληλα, ο σύλλογος μετέχει στο "National Challenge Cup", το Κύπελλο ποδοσφαίρου ΗΠΑ, στο οποίο μπορεί να λάβει μέρος οποιαδήποτε ποδοσφαιρική ομάδα της χώρας. Το έχει κατακτήσει τέσσερις φορές (1967, 1968, 1969, 1974), ενώ άλλη μια φορά έφτασε στον τελικό (1989). Ως κυπελλούχος ΗΠΑ έλαβε μέρος στο Κύπελλο Πρωταθλητριών Β.Κ. Αμερικής (CONCACAF Champions' Cup) το 1968 και το 1970. Και τις δυο φορές αποκλείστηκε από τις τελικές νικήτριες: Τολούκα (το 1968) και Κρουζ Αζούλ (το 1970) από το Μεξικό.
Αναφορές
Κατηγορία:Ελληνικοί αθλητικοί σύλλογοι Η.Π.Α. Κατηγορία:Αθλητικοί σύλλογοι Η.Π.Α. Κατηγορία:Ιδρύσεις αθλητικών συλλόγων το 1941 Κατηγορία:Αθλητισμός στη Νέα Υόρκη Κατηγορία:Ποδοσφαιρικές ομάδες ΗΠΑ
Γεώργιος Χαλκιάς
Ο Γεώργιος Χαλκιάς (γενν. 1967) είναι Έλληνας ακαδημαϊκός και θιβετολόγος, ειδήμων στον Ταντρικό Βουδισμό. Είναι διδάκτορας στην Σχολή Ανατολικών Σπουδών του Πανεπιστημίου της Οξφόρδης και εργάζεται ως καθηγητής στο Πανεπιστήμιο του Χονγκ Κονγκ στο τμήμα Βουδιστικών Σπουδών.
Έχει διεξαγάγει αρκετές έρευνες σε ινστιτούτα και πανεπιστήμια. Έχει δημοσιεύσει αρκετά συγγράμματα, τα οποία ασχολούνται κυρίως με τον Βουδισμό στο Θιβέτ. Σήμερα, ασχολείται με την έρευνα της μεταφραστικής εταιρείας στο Θιβέτ, σε συνεργασία με τη Ρομπέρτα Ρέιν.
Παραπομπές
Χαλκιας, Γεωργ
Διοργανώσεις Ε.Π.Σ. Πειραιά 2010–11
Το Πρωτάθλημα της Ε.Π.Σ. Πειραιώς την περίοδο 2010-11 διεξήχθη σε τρεις κατηγορίες με συμμετοχή 69 ομάδων συνολικά.
Α΄ Όμιλος
Η Ελλάς Ποντίων ήταν πραγματικά ακατανίκητη και επέστρεψε άμεσα στη Δ΄Εθνική από την οποία είχε υποβιβαστεί το 2009-10. Από το ξεκίνημα της χρονιάς, το συγκρότημα του Νίκου Παραρά ανέλαβε την πρωτοπορία και σημείωσε συνεχείς νίκες, χάνοντας τελικά μόλις 2 βαθμούς σε όλη τη σεζόν (παραχώρησε μόνο μια ισοπαλία στον τρίτο της τελικής κατάταξης Μαύρο Αετό εντός έδρας). Από την άλλη, ο Ερμής Κορυδαλλού, η Θύελλα Μοσχάτου, οι Νέοι Δραπετσώνας, το Νέο Ικόνιο και ο Φαληρικός ήταν σαφώς αξιόμαχοι, ωστόσο δεν είχαν τα φόντα να διεκδικήσουν τον τίτλο. Από κει και πέρα υπήρχαν οι σύλλογοι των Σαλαμινομάχων, της ΑΕ Σαλαμίνας, της Χαραυγής και της Νίκης Ρέντη που κινήθηκαν εντός των δυνατοτήτων τους. Παννεαπολικός και Αίγινα είχαν μια σεζόν γεμάτη αγωνία, όμως τελικά κατάφεραν να διασωθούν, αντίθετα από τους Αναγέννηση Μοσχάτου και Ολυμπιακό Καμινίων που υποβιβάσθηκαν στη Β΄ ΕΠΣΠ.
Ήταν οι δύο πρώτοι σκόρερ όλης της κατηγορίας.
Β΄ Όμιλος
Εδώ, η Ολυμπιάδα του Δημήτρη Βουτσινά παρουσίασε το πλέον αξιόμαχο σύνολο και εκτόπισε τους Περαμαϊκό (που ξεκίνησε εντυπωσιακά), Αετό Κορυδαλλού, Καστέλλα, Δόξα Πειραιά και Ένωση Ρέντη, οι οποίοι είχαν σοβαρές προσδοκίες αλλά και τις δυνατότητες να πάρουν τον τίτλο. Σημαντική ήταν η συνεισφορά του βετεράνου κυνηγού Βασίλη Ξανθόπουλου στην επιτυχία της ομάδας του Κερατσινίου. Οι Α.Ε. Νέου Φαλήρου, Καραβάς και Ίκαρος Καλλιθέας είχαν καλές και κακές στιγμές, αλλά δεν αντιμετώπισαν ιδιαίτερα προβλήματα. Στον αντίποδα, με το ζόρι σώθηκαν ο κάποτε πανίσχυρος Αργοναύτης, οι Νέοι Ευγένειας και ο Αμπελακιακός Σαλαμίνας. Υποβιβάστηκαν ο Ατρόμητος Κερατσινίου και η άλλοτε σπουδαία Αμφιάλη.
Κύπελλο
Στο θεσμό του κυπέλλου συμμετέχουν τα σωματεία της Ε.Π.Σ. Πειραιά. Το κύπελλο της περιόδου 2010–11 κατέκτησε η Προοδευτική.
Παραπομπές
Κατηγορία:Ε.Π.Σ. Πειραιώς Κατηγορία:Εγχώρια ποδοσφαιρικά πρωταθλήματα 2010-2011
Γιάννης Παπαγιάννης
Ο Γιάννης Παπαγιάννης, γεννημένος στις 11 Μαΐου 1968 στον Πύργο Ηλείας, είναι Έλληνας πρώην διεθνής καλαθοσφαιριστής. Αγωνιζόταν στη θέση του σέντερ.
Καριέρα
Ο Παπαγιάννης ξεκίνησε την καριέρα του στη Γυμναστική Ένωση Πύργου (ΓΕΠ). Ο επόμενος σταθμός στην καριέρα του ήταν η Πάτρα κι ο Απόλλων Πάτρας.
Το καλοκαίρι του 1995 μεταγράφηκε στην ΑΕΚ. Ο Γιάννης Παπαγιάννης ήταν ένας από τους πιο ικανούς καλαθοσφαιριστές στα κοψίματα και είναι έβδομος στην ιστορία του ελληνικού μπάσκετ με 192.
Εθνική Ελλάδας
Έχει αγωνιστεί 26 φορές με την εθνική Ελλάδος και σκόραρε 92 πόντους (3,5 μ.ο.). Συμμετείχε στο Ευρωπαϊκό Πρωτάθλημα του 1993.
Εξωτερικοί σύνδεσμοι
Κατηγορία:Έλληνες καλαθοσφαιριστές Κατηγορία:Καλαθοσφαιριστές Εθνικής Ελλάδας Κατηγορία:Καλαθοσφαιριστές Εθνικής Ελλάδας Κ19 Κατηγορία:Καλαθοσφαιριστές Εθνικής Ελλάδας Κ17 Κατηγορία:Καλαθοσφαιριστές Απόλλωνα Πατρών Κατηγορία:Καλαθοσφαιριστές Παναθηναϊκού Κατηγορία:Καλαθοσφαιριστές ΑΕΚ Κατηγορία:Καλαθοσφαιριστές Νήαρ Ηστ Κατηγορία:Καλαθοσφαιριστές Ευρωμπάσκετ 1993 Κατηγορία:Σέντερ
Εθνικός Λατσιών
Ο Εθνικός Λατσιών είναι κυπριακός αθλητικός σύλλογος με έδρα τα Λατσιά της επαρχίας Λευκωσίας. Ιδρύθηκε το 1956. Διαθέτει τμήματα ποδοσφαίρου, πετοσφαίρισης και ποδοσφαίρου σάλας. Χρώματα του συλλόγου είναι το μπλε και το άσπρο.
Ίδρυση
Ο Εθνικός Λατσιών ιδρύθηκε στις 3 Νοεμβρίου 1956. Στις αρχές της δεκαετίας του 1950 τα Λατσιά είχαν λίγο πληθυσμό και ελάχιστους νέους. Οι νέοι αυτοί ασχολούνταν με το ποδόσφαιρο και επιδίωκαν τη διεξαγωγή φιλικών ποδοσφαιρικών αγώνων. Οι συνεχείς νίκες στους διάφορους ποδοσφαιρικούς αγώνες, αλλά και οι συνθήκες της εποχής με την έναρξη του απελευθερωτικού αγώνα της ΕΟΚΑ, δημιούργησαν την ανάγκη ύπαρξης ενός οργανωμένου σωματείου. Έτσι, στις 3 Νοεμβρίου 1956 ιδρύθηκε ο σύλλογος «ΑΤΕ-ΠΕΚ Λατσιών» (Αγροτική Τοπική Ένωση Παγκύπρια Επιτροπή Κυπριακού Λατσιών), ο οποίος στη συνέχεια μετονομάστηκε σε «Εθνικός και Γεωργικός Σύλλογος Άγιος Γεώργιος Λατσιών».
Το νέο σωματείο στεγάστηκε σε ένα καφενείο έξω από το κέντρο της κοινότητας των Λατσιών, ώστε να εξυπηρετείται καλύτερη η δραστηριότητα των μελών του που ήταν παράλληλα μέλη της ΕΟΚΑ.
Έμβλημα και χρώματα
Έμβλημα του Εθνικού Λατσιών είναι ο Άγιος Γεώργιος μέσα σε ασπίδα, ο οποίος περιβάλλεται από την ελληνική σημαία. Επιλέχθηκε ο Άγιος Γεώργιος επειδή είναι ο προστάτης άγιος των γεωργών, το επάγγελμα των νέων που δημιούργησαν τον Εθνικό Λατσιών. Η ελληνική σημαία επιλέχθηκε λόγω του οράματος για ένωση της Κύπρου με την Ελλάδα. Τα πρώτα χρώματα της ποδοσφαιρικής ομάδας του Εθνικού Λατσιών ήταν το κίτρινο και το μαύρο, χρώματα που χρησιμοποιούσαν οι νέοι των Λατσιών στους φιλικούς αγώνες που έδιναν πριν την ίδρυση του σωματείου. Στις 17 Ιουλίου 1971, όταν η γενική συνέλευση πήρε την απόφαση για μετονομασία του σωματείου σε «Εθνικός και Γεωργικός Σύλλογος Άγιος Γεώργιος Λατσιών», υιοθετήθηκαν τα χρώματα μπλε και άσπρο επειδή είναι τα χρώματα της ελληνικής σημαίας.
Ποδόσφαιρο
Το ποδοσφαιρικό τμήμα του Εθνικού Λατσιών μετράει πολλές συμμετοχές στα πρωταθλήματα Γ΄ κατηγορίας και ένα Δ΄ κατηγορίας. Έχει κατακτήσει ένα πρωτάθλημα Γ΄ κατηγορίας και ένα πρωτάθλημα Δ΄ κατηγορίας.
Πετόσφαιρα
Μέχρι την περίοδο 2014-15 η ομάδα συμμετείχε στο πρωτάθλημα Β΄ κατηγορίας. Την περίοδο αυτή κατάφερε να κατακτήσει το πρωτάθλημα και να προβιβαστεί στην Α΄ κατηγορία για πρώτη φορά στην ιστορία του.
Ο Εθνικός Λατσιών διατηρεί και τμήμα πετοσφαίρισης γυναικών το οποίο συμμετέχει στη Β΄ κατηγορία. Επιπρόσθετα διατηρεί τμήματα πετοσφαίρισης εφήβων, νεανίδων, παίδων, κορασίδων, παμπαίδων και παγκορασίδων.
Περίοδος 2004-2009
Η ομάδα πετοσφαίρισης ανδρών του Εθνικού Λατριών δημιουργήθηκε το 2004. Από το 2004 έως το 2009 συμμετείχε στη Β΄ κατηγορία. Ο πίνακας που ακολουθεί παρουσιάζει την πορεία του Εθνικού Λατσιών στις διοργανώσεις της ΚΟΠΕ (για όσες περιόδους εντοπίστηκαν στοιχεία).
Δεκαετία 2010-
Τις περιόδους 2009-10 και 2010-11 πήρε άδεια μη συμμετοχής στο πρωτάθλημα. Την περίοδο 2014-15 κατέκτησε το πρωτάθλημα και προβιβάστηκε για πρώτη φορά στην ιστορία του στην Α΄ κατηγορία.
Περίοδος 2006-2009
Η πετοσφαιρική ομάδα γυναικών συμμετείχε στο πρώτο πρωτάθλημα Β΄ κατηγορίας. Συνέχισε στη Β΄ κατηγορία τερματίζοντας στις χαμηλές θέσεις της βαθμολογίας.
Ποδόσφαιρο σάλας
Η ομάδα ποδοσφαίρου σάλας του Εθνικού Λατσιών δημιουργήθηκε το 2011. Την περίοδο 2011-12 τερμάτισε στην τελευταία θέση του πρωταθλήματος Β΄ κατηγορίας και υποβιβάστηκε στη Γ΄ κατηγορία. Την περίοδο 2012-13 τερμάτισε στη δεύτερη θέση του πρωταθλήματος Γ΄ κατηγορίας και επανήλθε στη Β΄ κατηγορία. Την περίοδο 2014-15 κατέκτησε τον πρώτο του τίτλο, το πρωτάθλημα Β΄ κατηγορίας 2014-15, κερδίζοντας ταυτόχρονα και την άνοδο του στην Α΄ κατηγορία για πρώτη φορά στην ιστορία του.
Εξωτερικοί σύνδεσμοι
Κατηγορία:Αθλητικοί σύλλογοι Επαρχίας Λευκωσίας Κατηγορία:Ιδρύσεις αθλητικών συλλόγων το 1956 Κατηγορία:Κυπριακές ομάδες ποδοσφαίρου σάλας  Κατηγορία:Λατσιά
Ντάνιελ Γκάμπριελ Φαρενάιτ
Ο Ντάνιελ Γκάμπριελ Φαρενάιτ (γερμανικά: Daniel Gabriel Fahrenheit, 24 Μαΐου 1686, Γκντανσκ – 16 Σεπτεμβρίου 1736, Χάγη) ήταν Γερμανικής καταγωγής φυσικός, μηχανικός και εφευρέτης.
Σύντομη βιογραφία
Το 1717 εγκαταστάθηκε μόνιμα στη Χάγη και, για να ασχοληθεί με την κατασκευή επιστημονικών οργάνων, έμαθε να φυσά το γυαλί. Ο Φαρενάιτ επιδόθηκε περισσότερο στη κατασκευή μετεωρολογικών οργάνων και ειδικότερα κατασκεύαζε βαρόμετρα και θερμόμετρα. Αρχικά κατασκεύασε θερμόμετρα οινοπνεύματος, αργότερα όμως βελτίωσε την ακρίβεια των οργάνων του αντικαθιστώντας το οινόπνευμα με υδράργυρο. Εφηύρε επίσης νέο τύπο υγρομέτρου, ενώ κατασκεύασε και αραιόμετρο σταθερού βάρους.
Από το 1718 άρχισε να διδάσκει Χημεία στο Άμστερνταμ. Απεβίωσε στην Χάγη το 1736, σε ηλικία μόνο 50 ετών.
Κλίμακα Φαρενάιτ
Σύμφωνα με το άρθρο που δημοσίευσε το 1724, επινόησε την κλίμακα που σήμερα φέρει το όνομά του Κλίμακα Φαρενάιτ ύστερα από πειραματισμούς με διάφορες θερμοκρασίες. Η κλίμακα Φαρενάιτ διαδόθηκε στη Δυτική Ευρώπη και τις ΗΠΑ. Βαθμιαία αντικαταστάθηκε με την κλίμακα Κελσίου, ενώ παραμένει σε περιορισμένη χρήση στη Βρετανία και στον Καναδά, και χρησιμοποιείται ακόμη ευρύτατα στις ΗΠΑ και την Μπελίζ.
Παραπομπές
Κατηγορία:Ολλανδοί φυσικοί Κατηγορία:Ολλανδοί εφευρέτες Κατηγορία:Πολωνοί φυσικοί Κατηγορία:Πολωνοί εφευρέτες Κατηγορία:Γερμανοί φυσικοί Κατηγορία:Γερμανοί εφευρέτες
Η Πυρκαγιά του Μπόργκο (Ραφαήλ)
δεξιά|μικρογραφία|350px|Η Πυρκαγιά του Μπόργκο
Η Πυρκαγιά του Μπόργκο (Incendio di Borgo) φιλοτεχνήθηκε από τον Ραφαήλ πιθανώς το 1514.
Πρόκειται για μια νωπογραφία διαστάσεων 500 x 670 εκατοστών, η οποία βρίσκεται στην Αίθουσα της Πυρκαγιάς του Μπόργκο, στα Ανάκτορα του Βατικανού. Τρεις αίθουσες (stanze) διακόσμησε ο Ραφαήλ. Η Αίθουσα της Πυρκαγιάς του Μπόργκο (Stanza dell'Incendio di Borgo) είναι η τρίτη και σ' αυτήν υπάρχουν τέσσερα έργα: Η Πυρκαγιά του Μπόργκο την οποία φιλοτέχνησε προσωπικά, Ο Όρκος του πάπα Λέοντα Γ΄, Η Ναυμαχία της Όστιας και Η Στέψη του Καρλομάγνου. Τα υπόλοιπα τρία έργα διεκπεραιώθηκαν από τους μαθητές του το 1517.
Στο άλλο τμήμα απεικονίζονται οι κάτοικοι της περιοχής και οι αντιδράσεις τους. Προσπαθούν να σώσουν τις οικογένειές τους, ο νέος με τον γέροντα στην πλάτη και το παιδί στο πλάι του παραπέμπει στον Αινεία, στον πατέρα του Αγχίση και στον γιο του Ασκάνιο, ένας άντρας πανικόβλητος επιχειρεί να κατέβει από τον τοίχο, μητέρες προσπαθούν να σώσουν τα παιδιά τους, κάποιοι έντρομοι επιχειρούν να απομακρυνθούν καθώς ένας άλλος τοίχος καταρρέει, άλλοι μεταφέρουν με δοχεία νερό για την κατάσβεση.
Με την Πυρκαγιά του Μπόργκο ο Ραφαήλ εισάγει στα έργα του έναν ηρωικό κλασικισμό, εισάγει στα έργα του την ιστορία. Άλλωστε είναι αρκετές οι αναφορές στη Ρώμη των κλασικών χρόνων.
Πηγές
Πυρκαγια
Καστανοχώρια
Οθωμανική Αυτοκρατορία
Η βόρεια περιοχή των Καστανοχωρίων, που ανήκε στον καζά της Καστοριάς, αποτελούνταν κυρίως από κατοίκους που μιλούσαν την βουλγάρικη γλώσσα, σε αντίθεση με την νότια περιοχή του καζά της Ανασελίτσας που κατοικούνταν από ελληνόφωνο χριστιανικό και μουσουλμανικό πληθυσμό, Η περιοχή των Καστανοχωρίων, ήταν ένα από τα τρία γεωγραφικά τμήματα, που μαζί με την περιοχή των Κορεστίων και του Νεστορίου, ανήκαν στην γεωγραφική και διοικητική περιφέρεια του καζά της Καστοριάς.
Κατά την διάρκεια των Εθνικών Ανταγωνισμών και του Μακεδονικού Αγώνα στην Μακεδονία, τα Καστανοχώρια είναι μια από τις περιοχές που βρίσκονται στο πεδίο συρράξεων μεταξύ των αντάρτικων βουλγαρικών σωμάτων των Κομιτατζίδων και των Μακεδονομάχων, αλλά και των συντονισμένων επιθέσεων του Οθωμανικού Στρατού. Στην Εξέγερση του Ίλιντεν, τα χωριά της περιοχής δεν συμμετέχουν και ανήκουν εκκλησιαστικά στο Οικουμενικό Πατριαρχείο Κωνσταντινουπόλεως. Η δράση του σώματος του Μακεδονομάχου οπλαρχηγού Τσόντου Βάρδα κατάφερε να περιορίσει σημαντικά την δράση των βουλγάρικων σωμάτων την περίοδο αυτή, και να διατηρηθεί η περιοχή στην ελληνική σφαίρα επιρροής.
Νεότερα χρόνια
Μετά τους Βαλκανικούς Πολέμους και την ένωση της Μακεδονίας με την Ελλάδα, και ιδιαίτερα την περίοδο των δημοκρατικών κυβερνήσεων του Μεσοπολέμου, οι κάτοικοι των σλαβόφωνων οικισμών μιλούν την σλαβική γλώσσα ελεύθερα, πράγμα που αυτό φαίνεται να σταματά το 1936 κατά την δικτατορία του Ιωάννη Μεταξά, όπου η χρήση της γλώσσας περιορίστηκε.
Οι ελληνογενείς μουσουλμάνοι της περιοχής, οι λεγόμενοι Βαλαάδες, που είχαν εξισλαμιστεί πιθανότατα τον 17ο αιώνα, μετά τη Μικρασιατική Καταστροφή και την υποχρεωτική ανταλλαγή των πληθυσμών μεταξύ της Ελλάδας και της Τουρκίας που προέβλεπε η συνθήκη της Λωζάνης, αναγκάστηκαν να μετακινηθούν στην τελευταία, λόγω της διάκρισης που γίνονταν με βάση το θρήσκευμα.
Σήμερα
Τα χωριά των Καστανοχωρίων κατοικούνται σήμερα από λιγοστούς κατοίκους, που ασχολούνται κυρίως με την κτηνοτροφία, αλλά και την γεωργία. Στα χωράφια της περιοχής, καλλιεργούνται καπνά, σιτηρά και φασόλια. Στην Δαμασκηνιά Κοζάνης και στο Καστανόφυτο Καστοριάς γίνεται κάθε φθινόπωρο γιορτή κάστανου.
Εξωτερικοί σύνδεσμοι
Κατηγορία:Ιστορικές περιοχές της Ελλάδας Κατηγορία:Ιστορία της Καστοριάς Κατηγορία:Ιστορία της Κοζάνης Κατηγορία:Ιστορία των Γρεβενών
Έρνεστ Ράδερφορντ
Ο Έρνεστ Ράδερφορντ, 1ος Βαρώνος Ράδερφορντ του Νέλσον, μέλος του Τάγματος της Αξίας, μέλος της Βασιλικής Εταιρείας (πήρε αργότερα τον τιμητικό τίτλο Βαρώνος Ράδερφορντ του Νέλσον) ήταν σπουδαίος φυσικός και χημικός. Ο Ράδερφορντ ανακάλυψε ότι το άτομο έχει συγκεντρωμένο το θετικό φορτίο στο κέντρο του και το αρνητικό περιφερειακά και δημιούργησε το πλανητικό μοντέλο του ατόμου.
Το μοντέλο του Ράδερφορντ τροποποιήθηκε αργότερα από τον Νιλς Μπορ (Bohr), που δημιούργησε το τροχιακό μοντέλο του ατόμου. Πήρε το βραβείο Νομπέλ Χημείας το 1908 για την εργασία του σχετικά με την δομή του ατόμου και ηγήθηκε της πρώτης προσπάθειας διάσπασης του ατόμου το 1918. Θεωρείται δικαίως ως "ο πατέρας" της Πυρηνικής Φυσικής.
Βιογραφικά στοιχεία
Γεννήθηκε στη Νέα Ζηλανδία στις 30 Αυγούστου του 1871 και πέθανε στην Αγγλία, στις 19 Οκτωβρίου του 1937.
Τα πρώτα χρόνια της ζωής του
Ο Ράδερφορντ ήταν γιος αγροτικής οικογένειας. Οι γονείς του, Τζέιμς Ράδερφορντ και Μάρθα Τόμσον, ήταν μετανάστες από τη Μεγάλη Βρετανία που εγκαταστάθηκαν στην περιοχή Νέλσον της Νέας Ζηλανδίας. Απεφοίτησε από το τοπικό κολέγιο και κέρδισε υποτροφία για να συνεχίσει τις σπουδές του στο πανεπιστήμιο. Σπούδασε φυσικός και στο τέλος των σπουδών του το 1895 ταξίδεψε στην Μεγάλη Βρετανία για να συνεχίσει τις σπουδές του στο εργαστήριο Κάβεντις του Πανεπιστημίου του Κέιμπριτζ.
Ανοδική πορεία
Το 1898 ο Ράδερφορντ δέχεται να αναλάβει την έδρα της Φυσικής στο πανεπιστήμιο Μακ Γκιλλ στο Μόντρεαλ του Καναδά. Η περίοδος αυτή ήταν και πολύ σημαντική για τη σταδιοδρομία του. Ερεύνησε τη ραδιενέργεια και διαπίστωσε πως ήταν προϊόν αυθόρμητης διάσπασης του ατόμου. Παρατήρησε ότι η αυθόρμητη διάσπαση των ραδιενεργών στοιχείων ακολουθεί έναν εκθετικό κανόνα και εξήγαγε την σχέση για τον χρόνο ημιζωής ραδιενεργού στοιχείου. Παράλληλα παρατήρησε και έναν τρίτο τύπο ακτινοβολίας από τα ραδιενεργά άτομα, τις ακτίνες γ. Στα χρόνια που βρισκόταν στον Καναδά παντρεύτηκε (1900) και απέκτησε και μία κόρη.
Το 1907 έκανε δεκτή την έδρα που του δινόταν στο πανεπιστήμιο του Μάντσεστερ και επέστρεψε στην Αγγλία. Ακολούθησε το περίφημο πείραμα του με τον βομβαρδισμό με ηλεκτρόνια ενός λεπτού φύλλου χρυσού. Από τη σκέδαση των ηλεκτρονίων ανακάλυψε την κατανομή φορτίου στο άτομο και δημιούργησε το ατομικό του μοντέλο, σύμφωνα με το οποίο το άτομο έχει συγκεντρωμένο το θετικό φορτίο στο κέντρο του και το αρνητικό περιφερειακά. Την επόμενη χρονιά βραβεύτηκε με το Νομπέλ Χημείας. Ο Ράδερφορντ έγινε ο πρώτος άνθρωπος που μεταστοιχείωσε ένα χημικό στοιχείο σε ένα άλλο: Μετέτρεψε Άζωτο σε Οξυγόνο βομβαρδίζοντας σε κύκλοτρο το άζωτο με ακτίνες α. Ο Ράδερφορντ είχε προβλέψει στις θεωρίες του την ύπαρξη νετρονίων στα άτομα, κάτι που επαληθεύτηκε το 1932 με την ανακάλυψη του νετρονίου από τον Τζέιμς Τσάντγουικ.
Τα τελευταία χρόνια
Ο Ράδερφορντ τα επόμενα χρόνια εργάστηκε πάνω στη διάσπαση του ατόμου. Δέχθηκε πολλούς τιμητικούς τίτλους και διακρίσεις και χρίστηκε ιππότης. Το 1917 πήρε την θέση του διευθυντή στο εργαστήριο του Κάβεντις, του Κέιμπριτζ. Πέθανε το 1937 σε νοσοκομείο κατά τη διάρκεια μιας εγχείρησης. Η εγχείρηση καθυστέρησε γιατί, σύμφωνα με το αγγλικό πρωτόκολλο της εποχής, ως ανώτατος καθηγητής θα έπρεπε να εγχειριστεί από έναν ομότιμο του γιατρό, κάτι που καθυστέρησε την επέμβαση.
Εξωτερικοί σύνδεσμοι
Κατηγορία:Νεοζηλανδοί επιστήμονες Κατηγορία:Άγγλοι φυσικοί Κατηγορία:Άγγλοι χημικοί Κατηγορία:Βραβευμένοι με Νόμπελ Χημείας Κατηγορία:Χημικοί του 19ου αιώνα Κατηγορία:Χημικοί του 20ού αιώνα Κατηγορία:Φυσικοί του 19ου αιώνα Κατηγορία:Φυσικοί του 20ού αιώνα Κατηγορία:Εταίροι της Βασιλικής Εταιρείας Κατηγορία:Απόφοιτοι του Πανεπιστημίου του Κέιμπριτζ Κατηγορία:Πυρηνικοί φυσικοί
909 Ούλλα
Η Ούλλα (Ulla) είναι ένας μεγάλος και πολύ σκουρόχρωμος αστεροειδής, που περιφέρεται κοντά στο εξωτερικό όριο της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 8,543. Ανακαλύφθηκε το 1919 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από το βαφτιστικό όνομά της θυγατέρας ενός φίλου του Ράινμουτ.
Φυσικά χαρακτηριστικά
Η μέση διάμετρος της Ούλλα εκτιμάται σε 116,44 χιλιόμετρα. Ο φασματικός τύπος της είναι S (λιθώδης), ενώ το άλβεδό της είναι 0,0343. Η Ούλλα περιστρέφεται γύρω από τον εαυτό της μία φορά κάθε 8 ώρες και 43 λεπτά.
Εξωτερικοί σύνδεσμοι
Ουλλα
Παλέρμο ΦΚ
μικρογραφία|Παλαιότερο σήμα του συλλόγου, ως ΟΣΤ Παλέρμο. Η Παλέρμο Ποδοσφαιρική Λέσχη (ιταλικά: Palermo Football Club) είναι αθλητικός σύλλογος που εδρεύει στην πόλη του Παλέρμο της Σικελίας. Ιδρύθηκε το 1900 με το όνομα Anglo Panormitan Athletic and Football Club ενώ το 1987 πήρε το τελικό του όνομα το U.S.Palermo. Έδρα της Παλέρμο, είναι το Στάντιο Ρέντζο Μπαρμπέρα όπου άνοιξε τις πύλες του το 1932. Από το 2004 κατάφερε να κάνει την άνοδο της στην Πρώτη Κατηγορία. Η Καλύτερη της εμφάνιση ήταν την σεζόν 2009-10 τερματίζοντας 5η παίρνοντας μέρος στα προκριματικά του Γιουρόπα Λίγκ. Πρόεδρος της είναι ο Μαουρίτσιο Ζαμπαρίνι που είναι Ιταλός επιχειρηματίας και έχει στην κατοχή του την ομάδα της Παλέρμο και την αλυσίδα καταστημάτων Εμμεζέτα. Τα επίσημα χρώματα της ομάδας είναι το Ροζ, το Μαύρο αλλά και το Άσπρο.
1898-1947
Η ομάδα της Παλέρμο ιδρύθηκε το 1900 και ο πρώτος ιδρυτής της ήταν ο Άγγλος Τζόσεφ Γουιτέικερ και ο Ιταλός συνεργάτης του, Ιγνάσιο Παγάνο. Η πρώτη ομάδα της αποτελούνταν από τρεις Άγγλους και 9 Ιταλούς που κατοικούσαν στην πόλη. Τον Δεκέμβριο του 1900 έδωσαν τον πρώτο τους αγώνα, ύστερα από συμφωνία με μια ερασιτεχνική ομάδα της Αγγλίας. Η ομάδα δεν έκανε καλό ξεκίνημα και γνώρισε την ήττα χάνοντας με 5-0. Πέντε μήνες μετά έδωσε τον πρώτο της επαγγελματικό της αγώνα με αντίπαλο την ΑΚΡ Μεσσίνα νικώντας με 3-2. Τότε βασικά χρώματα θεωρούνταν το κόκκινο και το λευκό.
Αργότερα ξέσπασε ο Ά Παγκόσμιος Πόλεμος και η ενεργός δράση της ομάδας σταμάτησε για λίγα χρόνια. Μετά το τέλος του πολέμου, το 1919, επανασυστάθηκε εκ νέου ως Unione Sportiva Palermo. Την δεκαετία του 1920 αγωνίστηκε στην κύρια κατηγορία της Ιταλίας, αλλά το 1927 υπήρξαν οικονομικά προβλήματα και χρειάστηκε να ενωθεί με μια ομάδα που να μπορεί να την βοηθήσει στο να υπάρξει μέλλον στον σύλλογο. Ενώθηκε, λοιπόν, με την Βίγκορ Παλέρμο και απέκτησε το όνομα Palermo Football Club. Η πορεία της συνεχίστηκε και το 1930 έφτασαν ξανά στην πρώτη κατηγορία της Ιταλίας.
Το 1936 άλλαξαν τα χρώματα της για άλλη μια φορά και αυτή είχε λόγο. Ο λόγος ήταν πως τα χρώματα αυτά θα εκπροσωπήσουν την αντιμετώπιση κατά του φασισμού. Τα χρώματα ήταν το Κίτρινο και το Κόκκινο. Το 1940 απορρόφησε μια τοπική ομάδα αποκαλούμενη ως Γιουβεντίνα. Έτσι ονομάστηκε Palermo-Juventina Sports Club.
1947-2002
Μετά από ένα ακόμα ξέσπασμα του Παγκοσμίου Πολέμου, η Παλέρμο συνέχισε να αγωνίζεται κερδίζοντας το 1947 το πρωτάθλημα της Β' Κατηγορίας. Παίκτης-θαύμα ήταν ο Τσεχοσλαβάκος Τσεστμίρ Βιστπάλεκ που είχε αγωνιστεί και στην Γιουβέντους. Από το 1956 και μετά η ομάδα ανεβοκατέβαινε κατηγορίες στις κορυφαίες κατηγορίες. Το 1970 ο Ρένζο Μπαρμπέρα ανέλαβε ως πρόεδρος της ομάδας. Χάρη σε αυτόν έφτασε δύο φορές στα τελικά του Κυπέλλου Ιταλίας.
Εξωτερικοί σύνδεσμοι
Κατηγορία:Ιδρύσεις αθλητικών συλλόγων το 1900 Κατηγορία:Ιδρύσεις ποδοσφαιρικών ομάδων το 1900
Βοτένη Αχαΐας
Η Βοτένη είναι μικρός ορεινός οικισμός του Νομού Αχαΐας, αποτελεί τμήμα της Τοπικής Κοινότητας Σαλμενίκου, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Αιγιαλείας. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Ερινεού ως τμήμα του πρώην δημοτικού διαμερίσματος Σαλμενίκου.
Δημογραφική εξέλιξη
Η πρόσφατη δημογραφική εξέλιξη του οικισμού σύμφωνα με τις εθνικές απογραφές είναι η εξής:
Εξωτερικοί σύνδεσμοι
Κατηγορία:Χωριά του νομού Αχαΐας Κατηγορία:Δήμος Ερινεού Κατηγορία:Δήμος Αιγιαλείας
Αναγνώστης (Χριστιανισμός)
Συνήθως ο βαθμός του Αναγνώστη αποτελεί προπαρασκευαστικό στάδιο για την είσοδο κάποιου στον ανώτερο κλήρο ενώ αρκετές φορές απονέμεται και στους ιεροψάλτες. Η χειροθεσία κάποιου σε αναγνώστη γίνεται από τον Επίσκοπο ή τον Ηγούμενο ενός κοινοβίου με την ανάγνωση ειδικής ευχής. Ο κύριος λόγος της δημιουργίας αυτής της ειδικής τάξης κληρικών ήταν η ανάγκη για πρόσωπα με εξειδικευμένη καλλιέργεια στην ανάγνωση των Γραφών.
Στα πρωτοχριστιανικά χρόνια ο αναγνώστης εκφωνούσε και τον Απόστολο και το Ευαγγέλιο. Ο Ιουστίνος ο Μάρτυρας στην Απολογία του κάνει αναφορά στη συνήθεια της δημόσιας ανάγνωσης από τα από τους πρώτους Χριστιανούς. Με την πάροδο του χρόνου όμως η σημασία του αξιώματος μειώθηκε και την ανάγνωση του Ευαγγελίου τελεί πλέον ο Διάκονος, ενώ ο Απόστολος εκφωνείται είτε από τον υποδιάκονο στη Ρωμαιοκαθολική Εκκλησία είτε από τον ψάλτη ή άλλον λαϊκό στη Ορθόδοξη Εκκλησία. Ο ρόλος του αναγνώστη περιορίστηκε έτσι στα υπόλοιπα ιερά αναγνώσματα, τα οποία αναγιγνώσκονται στη χριστιανική λειτουργία (προφητείες, ψαλμοί και άλλα αποσπάσματα από την Παλαιά Διαθήκη).
Μέχρι τον πρώτο Παγκόσμιο Πόλεμο περίπου, οι αναγνώστες, ως κατώτεροι κληρικοί, αποκλείονταν και αυτοί όπως οι ανώτεροι από την υποχρεωτική στράτευση και επιστράτευση, ενώ ήταν υποχρεωτικό να φοράνε όχι μόνο μέσα στο ναό, αλλά και στις δημόσιες εμφανίσεις τους εσώρασο γκρίζου χρώματος και μαύρο εξώρασο, καθώς και να φέρουν υπογένειο. Άλλο επίσης χαρακτηριστικό της σπουδαιότητας του ρόλου του αναγνώστη στην εκκλησία, αλλά και της κοινωνικής αποδοχής και σεβασμού που απολάμβανε, είναι το γεγονός, ότι έως και σήμερα στην Επτάνησο τον αναγνώστη τον αποκαλούν κατά το τοπικό ιδίωμα «abate» που στα ιταλικά σημαίνει ηγούμενος, ίσως γιατί στα μοναστήρια τα του αναγνώστη τα απαγγέλει συχνά ο προεστώς, δηλαδή ο ηγούμενος. Οι αναγνώστες ευλογούνταν από τον Επίσκοπο για να διαβάζουν και να υπομνηματίζουν τις Γραφές, στη διάρκεια της Θείας Λειτουργίας. Επίσης αναλάμβαναν κατηχητικό ρόλο και εκφωνούσαν ποιμαντικές ομιλίες προς την τοπική κοινότητα. Στα καθηκόντά τους περιλαμβανόταν και η συμμετοχή στην υμνολογία. Στην Εκκλησία της Ελλάδος, σήμερα, είναι ο μοναδικός, από τους πολλούς παλαιότερους, βαθμός κατώτερου κληρικού που εξακολουθεί να υφίσταται.
Πηγές
Κατηγορία:Χριστιανικοί θρησκευτικοί τίτλοι και βαθμοί
Σοφοκλής Π. Βουρνάζος
Ανεψιός του ήταν ο επίσης Μεγάλος Ευεργέτης της Μυτιλήνης Σοφοκλής Κ. Βουρνάζος.
Πηγές
Κατηγορία:Έλληνες ευεργέτες
Αλέκος Καλλιγάς
Ο Αλέξανδρος Καλλιγάς (1932 - 2006) ήταν Έλληνας αρχιτέκτονας και πολεοδόμος.
Βιογραφικά στοιχεία
Γεννήθηκε στην Αθήνα και ήταν γιος του Στέφανου Καλλιγά. Από την πλευρά του πατέρα του καταγόταν από τις οικογένειας Καλλιγά, Μαυρογορδάτου και Αγέλαστου και ήταν εγγονός του Αλέξανδρου Καλλιγά, αξιωματικού του Ιππικού, καθώς και δισέγγονος του Παύλου Καλλιγά. Φοίτησε στο Πειραματικό Σχολείο Αθηνών και σπούδασε στην αρχιτεκτονική σχολή του Εθνικού Μετσόβιου Πολυτεχνείου. Συμπλήρωσε τις σπουδές του στην Αγγλία πάνω στην πολεοδομία. Πραγματοποίησε εκατοντάδες μελέτες με σημαντικότερα έργα ανάπλασης αυτά του Μουσείου Μπενάκη (1989 - 1997) και του Αρσακείου Αθηνών, το οποίο και τιμήθηκε το 1995 από την Europe nostra.
Απεβίωσε στην Αθήνα το 2006. Ήταν παντρεμένος και είχε αποκτήσει δύο παιδιά.
Παραπομπές
Κατηγορία:Έλληνες αρχιτέκτονες Κατηγορία:Έλληνες πολεοδόμοι Κατηγορία:Απόφοιτοι Εθνικού Μετσόβιου Πολυτεχνείου Αλεξανδρος Καλλιγας
Σοφοκλής Κ. Βουρνάζος
Ο Σοφοκλής Βουρνάζος (Λέσβος, 24 Σεπτεμβρίου 1853 - Λέσβος, 24 Σεπτεμβρίου 1889), ήταν Έλληνας ευεργέτης του 19ου αιώνα.
Βιογραφία
Γεννήθηκε στη Λέσβο στις 24 Σεπτεμβρίου 1853 από αγαθοεργούς γονείς. Αφού πήγε σχολείο στη γενέτειρά του μετακόμισε στην Αθήνα όπου γράφτηκε ως φοιτητής της Νομικής. Διέκοψε μετά από δύο χρόνια τις σπουδές του και πήγε στην Κωνσταντινούπολη μετά από την επίμονη παρότρυνση του πατέρα του και αργότερα στην Οδησσό για να συνεργαστεί εμπορικά με τον επίσης ομογενή Αλέξανδρο Λάτρη.
Μετά τον θάνατο του πατέρα του επέστρεψε στη Μυτιλήνη για να τακτοποιήσει την μεγάλη περιουσία που κληρονόμησε αυτός και τα νεώτερα αδέρφια του. Εργάστηκε ως έφορος των σχολείων, ως δημογέροντας κλπ. και έδρασε κοινωφελώς υπέρ του τόπου του. Αρρώστησε βαριά και πήγε στην Αθήνα για να θεραπευθεί, επέστρεψε όμως στην πατρίδα του πριν πεθάνει για να ταφεί εκεί.
Ευεργετικό έργο
Ο Βουρνάζος κληροδότησε ολόκληρη την περιουσία του είκοσι χιλιάδων τουρκικών λιρών για να ευεργετήσει τα σχολεία της Μυτιλήνης.
Εξωτερικοί σύνδεσμοι
Κατηγορία:Έλληνες ευεργέτες
912 Μαριτίμα
Η Μαριτίμα (Maritima) είναι μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,113. Ανακαλύφθηκε το 1919 από τον Γερμανό αστρονόμο Φρήντριχ Καρλ Άρνολντ Σβάσμαν, που παρατηρούσε από το Μπέργκεντορφ του Αμβούργου.
Εξωτερικοί σύνδεσμοι
Μαριτιμα
Δήμος Αγίου Γεωργίου Κερκύρας
thumb|Δήμος Αγίου Γεωργίου. Ο Δήμος Αγίου Γεωργίου Κερκύρας ήταν δήμος του νομού Κέρκυρας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Κέρκυρας. Βρισκόταν στο βορειοδυτικό της τμήμα της Κέρκυρας και αποτελούνταν από 13 δημοτικά διαμερίσματα:
Ευρωμπάσκετ 1965
Η 14η διοργάνωση του ευρωπαϊκού πρωταθλήματος καλαθοσφαίρισης ανδρών του 1965 (γνωστό και ως Ευρωμπάσκετ 1965) οργανώθηκε από τη FIBA Europe. Συμμετείχαν 16 εθνικές ομάδες. Το τουρνουά διοργάνωσε η Σοβιετική Ένωση και έλαβε χώρα στη Μόσχα στο χρονικό διάστημα από τις 30 Μαΐου ως 10 Ιουνίου.
Δήμος Αγίου Γεωργίου Κερκύρας
Εξωτερικοί σύνδεσμοι
*
Ευρωμπάσκετ 1965
Σ' αυτό το Ευρωμπάσκετ ξεκινάνε οι γιγαντομαχίες ανάμεσα στη Σοβιετική Ένωση και τη Γιουγκοσλαβία του μεγάλου Ραντιβόι Κόρατς που αναδείχθηκε και πρώτος σκόρερ του τουρνουά με 195 πόντους σε 9 αγώνες. Στην πρώτη πραγματικά μεγάλη κόντρα τους, στον τελικό της διοργάνωσης, νικήτρια αναδείχθηκε η Σοβιετική Ένωση που την καθοδηγούσε η «αλεπού των πάγκων» Αλεξάντερ Γκομέλσκι, ο οποίος εξουδετέρωσε τον Κόρατς με την άμυνα ζώνης (μόνο 9 πόντους) και έφτασε στην νίκη με 58-49. Ο αγώνας του τουρνουά ήταν ο ημιτελικός ανάμεσα στους πλάβι και τους Ιταλούς, εκεί όπου ένα καλάθι του Κόρατς 17 δευτερόλεπτα πριν τη λήξη δίνει την νίκη στη χώρα του με 83-82.